《夜过晁星门寓适有仆来自六安携其乡人手札备述近事感作》
清代·叶名澧

故人有仆天边至，夜雨疏镫问讯频。庐舍几楹存白壁，图书万卷委黄巾。

公家急务惟戈甲，吾党深忧岂贱贫。读罢尺书空怅望，监门何日绘流民。

作者简介：叶名澧，字翰源，号润臣，汉阳人。道光丁酉举人，历官内阁侍读，改浙江候补道。有《敦夙好斋诗》。